《谢张安国相过一首》
宋代·王阮

元戎驱小队，来赴野人期。
山静传呼远，风轻游赏宜。
飞萝穿杖屨，芳草焕旌旗。
好借丝纶手，雕镌一小诗。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。